Sauropoda

Sauropoda (), sané anggotané kaloktah dados sauropod (; saking sauro- + -pod, 'kadal-mabatis'), inggih punika klad saking dinosaurus saurischia ('kadal-bokongan'). Sauropoda madué leher sané dawa pisan, ikuh sané dawa, sirah sané alit (relatif ring angganyané sané tiosan), miwah petang batis sané tebel, sekadi saka. Ipun kasub santukan ageng pisan sané kapolihang olih makudang-kudang spésiés, miwah sekaa punika ngranjing buron sané pinih ageng sané naenin maurip ring darat. Sané sampun kaloktah génera minakadi Apatosaurus, Argentinosaurus,
Alamosaurus, Brachiosaurus, Camarasaurus, Diplodocus, lan Mamenchisaurus.blogs.scientificamerican.com tetrapod-zoology 2015-04-24 That Brontosaurus Thing

Dinosaurus sauropoda pinih purwa sané kauningin maasal saking Pamahbah Jurasik. Isanosaurus lan Antetonitrus pamahbahné kagambarang dados sauropoda Triasik, nanging yusannyané, lan ring kasus Antetonitrus taler status sauropodané, salanturné katakénin. Sakéwanten, trek sauropodomorf sekadi sauropod saking Formasi Fjord Fleming (Greenlandia) minab nyihnayang kawéntenan sekaa ring Trias Ungkur. Daweg Ungkur Jurassik (150 yuta warsa riin), sauropoda sampun sayan nglimbak (utaminnyané Diplodocidae miwah Brachiosauridae). Ring Kapur Ungkur, asiki sekaa sauropoda, titanosaurus, sampun ngentosin makasami sané tiosan miwah madué pasebaran sané nampek ring jagaté. Sakéwanten, sekadi dinosaurus ten-kedis tiosan sané kantun maurip duk punika, titanosaurus padem ring paristiwa kapunahan Kapur-Paleogen. Fosil sisa-sisa sauropoda sampun kapanggihin ring sajebag banua, taler Antartika.

Parinama Sauropoda karipta olih Othniel Charles Marsh duk warsa 1878, lan maasal saking Yunani Purwa, sané maartos "batis kadal". Sauropoda inggih punika silih tunggil sekaa dinosaurus sané pinih kauningin, miwah sampun dados pajengkepan ring budaya kasub santukan ukurannyané sané ngresepang.

Pacundukan fosil sauropod sane jangkep arang pisan kapanggihin. Akéh spésiés, utaminnyané sané pinih ageng, wantah kauningin saking balung sané kaisolasi miwah disartikulasi. Akeh spésimén sané sampun nampek jangkep kirang sirah, muncuk ikuh lan anggota awak liyanan.

 Pustaka